**Модел угвора**

**за набавку услуге израде Студије хидродинамичког режима експлоатације термоминералних вода на територији општине Врњачка Бања**

Закључен дана \_\_\_\_\_\_\_ 2025. године између уговорних страна:

НАРУЧИЛАЦ: Општинска управа општине Врњачка Бања, ул.Крушевачка 17, 36210 Врњачка Бања, ПИБ 100917981, матични број 07175981, број рачуна : 840-75640-91 код Управе за трезор Краљево, Филијала Врњачка Бања, коју заступа Славиша Пауновић, Начелник Општинске управе, (у даљем тексту: Наручилац) и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_, адреса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_ које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Пружалац услуга).

ОПШТЕ ОДРЕДБЕ

Уговорне стране констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19– у даљем тексту: Закон), спровео отворени поступак јавне набавке услуга израде Студије хидродинамичког режима експлоатације термоминералних вода на територији општине Врњачка Бања у свему према Пројектном задатку бр. \_\_\_\_\_\_\_ од \_\_\_\_\_\_\_\_.године,

-да је Пружалац услуге доставио понуду бр. \_\_\_\_\_\_\_ од \_\_\_\_\_\_\_\_.2025. године која у потпуности испуњава захтеве наручиоца и саставни је део овог уговора,

-да је Наручилац у складу са чланом 146. став 1. Закона, на основу Понуде Пружаоца услуге и Одлуке о додели уговора број: \_\_\_\_\_\_\_\_/25 од \_\_\_\_\_\_\_\_.2025. године, изабрао Пружаоца услуге за набавку услуге израде Студије хидродинамичког режима експлоатације термоминералних вода на територији општине Врњачка Бања у свему према Пројектном задатку бр. \_\_\_\_\_\_\_ од \_\_\_\_\_\_\_\_\_.године, а по спроведеном поступку јавне набавке бр. \_\_\_\_\_/2025.

-да је понуда Пружаоца услуга са подизвођачем (назив, седиште, адреса, матични број, ПИБ, лице овлашћено за заступање) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

односно заједничка понуда (назив, седиште, адреса, матични број, ПИБ, лице овлашћено за заступање) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_у складу са споразумом о заједничком наступању (попуњава се само у случају да понуђач наступа са подизвођачем ,односно у случају заједничке понуде);

**Предмет уговора**

Члан 1.

Предмет овог уговора је израде Студије хидродинамичког режима експлоатације термоминералних вода на територији општине Врњачка Бања а за потребе Наручиоца, у свему према Понуди Пружаоца услуга бр. \_\_\_\_\_\_\_ од \_\_\_\_\_\_\_\_.2025.године , Пројектном задатку бр. \_\_\_\_\_ од \_\_\_\_\_\_\_\_\_.године и условима из техничке спецификације са обрасцем структуре цена, које су саставни део овог уговора и налазе се у прилогу истог.

Израда докумената из става 1. овог члана уговора обухвата и сарадњу Пружаоца услуга са надлежним институцијама, неопходну за израду техничке документације, као и друге активности везане за израду техничке документације.

**Обавезе Пружаоца услуга**

Члан 2.

Пружалац услуга се обавезује да:

- да изврши услуге наведене у Обрасцу структуре цене и Пројектном задатку бр. \_\_\_\_\_\_\_ од \_\_\_\_\_\_\_.године, а у свему у складу са законима и подзаконским актима који регулишу наведену област, и то:

-Уради нулто стање квалитета и квантитета изворишта подземних вода уз описивање свих изворишта и бушотина (урадити катастар изворишта и бушотина);

-Спроводи мониторинг квантитета и квалитета подземних изворишта и површинских вода у подручју зона санитарне заштите, свака три месеца урадити Извештај;

-Уради програм обавезних мера за заштиту изворишта подземних вода и површинских вода са дефинисаним роковима спровођења и дефинисаним одговорним установама и правним лицима за спровођење;

-Уради катастар загађивача подземних и површинских вода , извештај о стању и обухвату водоводне, фекалне канализационе и атмосферске канализационе мреже у подручју зона санитарне заштите;

-Дефинише обавезне мере са роковима за спровођење, које обухватају и санацију, реконструкцију и изградњу водоводне, фекалне канализационе и атмосферске канализационе мреже;

-Уради планове о обиму регулационих радова на површинским токовима, са дефинисаним роковима за реализацију регулације водотокова у бањском језгру, због утицаја површинских вода које су преко раседа директно повезане са подземним извориштима;

-Уради процену угрожености квалитета подземних и површинских вода услед достигнутог степена урбанизације и пројекцију угрожености квалитета подземних и површинских вода услед планиране урбанизације, јер се према Плану генералне регулације и даље смањују садашње зелене површине у другој зони санитарне заштите изворишта и повећава густина насељености новом изградњом (нова изградња првенствено се остварује у другој зони санитарне заштите-бањском центру);

- За наведен програм мера и радова урадити тромесечне извештаје и исте доставити Општинској управи, надлежним министарствима, ЈВП „Србијаводама“;

Наведен програм мера и радова, мониторинг и нулто стање се мора урадити од стране овлашћеног правног лица и од стране лиценцираних стручних лица хидро-геолошке, хидрограђевинске, технолошке, здравствене и других струка.Правно лице, носилац наведених радова, мора да правно, материјално и стручно одговара за тачност свих података и за све донете извештаје и мере.

**Обавезе Наручиоца**

Члан 3.

Наручилац се обавезује да изабраном Пружаоцу услуга обезбеди:

- Расположиву планску документацију

- Остале расположиве податке а да су у вези са предметном услугом као и сарадњу са надлежним институцијама;

- Пружаоцу услуга омогући извршење уговорених обавеза, у складу са овим уговором и техничком спецификацијом;

- исплати Пружаоцу услуга уговорену цену за израду техничке документације, на начин и у роковима из члана 5. овог уговора.

**Рок за израду техничке документације и исправку по примедбама**

Члан 4.

Пружалац услуга се обавезује да послове из члана 2. овог уговора изврши у року од \_\_\_\_\_\_\_\_\_\_ месеци од дана закључења уговора (не дужи од 18 месеци),

Пружалац услуга је дужан да Студију хидродинамичког режима експлоатације термоминералних вода на територији општине Врњачка Бања из члана 2. преда Наручиоцу уз записник који потписују Наручилац и Пружалац услуга и у коме се констатује су услуге које су предмет набавке извршене и да је предметна документације предата наручиоцу у власништво.

Пружалац услуга и Наручилац изузетно могу изменити уговор, у делу који се односи на рок извршења или раскид уговора, уколико сагласно констатују да су у току извршења уговора наступиле објективне околности, посебно у поступању надлежних органа и институција, на које уговорне стране објективно нису могле да утичу, а које битно утичу на извршење уговора, о чему ће сачинити Анекс уговора.

**Уговорена цена и начин плаћања**

Члан 5.

Укупна уговорена цена за све уговорене услуге из члана 2. овог уговора износи \_\_\_\_\_\_\_\_\_\_\_\_\_\_\_\_ динара без пдв-а, односно \_\_\_\_\_\_\_\_\_\_\_\_\_\_\_\_\_\_\_\_ динара са пдв-ом.

Уговорне стране су сагласне да се плаћање Извођачу врши на следећи начин:

-аванс у висини од 30 % од уговорене вредности без ПДВ што износи \_\_\_\_\_\_\_\_\_\_\_\_\_\_\_\_\_\_ динара, у року до 45 дана од дана пријема оверенг авансног предрачуна, уз услов да је Наручиоцу достављена гаранција за повраћај аванса, у складу са чланом 6. Уговора.

- остатак по пријему исправне фактуре, уз приложен потписан Записник о предаји техничке документације.

Пружалац услуге је дужан да изда фактуру, у складу са чланом 42. Закона о порезу на додату вредност („Сл. гласник РС,“ бр. 84/04, 86/04-испр, 61/05, 61/07, 93/12, 108/13, 68/14-др. закон, 142/14, 83/15, 108/16, 113/17, 30/18, 72/19, 8/20, 153/20 и 138/22).

Пружалац услуге је дужан да изда фактуру у складу са одредбама Закона о електронском документу, електронској идентификацији и услугама од поверења у електронском пословању („Службени гласник РС“, бр. 94/2017 и 52/2021).

Свака креирана и регистрована фактура мора да садржи тачне идентификационе податке о Наручиоцу, број и датум закљученог Уговора, адресу-место и датум испоруке добара.

Креирана и регистрована фактура доставља се преко Система е-фактура (СЕФ-а) у електронској форми на е-адресу Наручиоца.

Наручилац је дужан да изврши плаћање у року од 45 (четрдесетпет) дана од дана пријема е-фактуре, на текући рачун који се води код банке Пружаоца услуге. Записник о предаји техничке документације представљају саставни део фактуре.

У случају измене текућег рачуна и пословне банке, Пружалац услуге је дужан да благовремено достави Наручиоцу Обавештење о извршеним изменама, које ће бити саставни део Уговора и неће представљати основ за сачињавање Анекса уговора

У укупну цену из става 1. су урачунати сви трошкови који се односе на реализацију овог уговора.

Уколико је извршење дела уговора поверено подизвођачу, а није предвиђено непосредно плаћање подизвођачу у складу са чланом 131. став 5. ЗЈН, Пружалац услуге је дужан да достави доказ и изјаву подизвођача да је извршио плаћање подизвођачу његових потраживања у року од 60 дана од извршења плаћања од стране Наручиоца Пружаоцу услуге.

**Средства финансијског обезбеђења**

Члан 6.

Пружалац услуга се обавезује да у року од најкасније 15 дана од дана закључења овог уговора преда Наручиоцу средство обезбеђења за повраћај аванса у виду регистроване бланко соло менице (оверене печатом и потписане од стране овлашћеног лица) са меничним овлашћењем - писмом на целокупан износ аванса, са урачунатим порезом на додату вредност, као и доказ о регистрацији менице и копију картона депонованих потписа.

Рок важења средства финансијског обезбеђења за повраћај аванса не може бити краћи од 10 дана од дана истека рока за извршење посла.

Ако се за време трајања уговора промене рокови за извршење уговорне обавезе, важност средства финансијског обезбеђења за добро извршење посла мора да се продужи.

Пружалац услуга се обавезује да у року од 15 дана од дана потписивања уговора, преда Наручиоцу банкарску гаранцију за испуњење уговорних обавеза у износу од 5% од процењене вредности уговора, без пдв-а и са роком важења 30 (тридесет) дана дуже од завршетка свих обавеза по уговору и потписивања свих записника о примопредаји. Банкарска гаранција мора бити неопозива, безусловна, без права на приговор и платива на први позив, а у корист Наручиоца.

Ако се за време трајања овог уговора, из било којих разлога, промене рокови за извршење уговорне обавезе, Пружалац услуга је у обавези да продужи важење банкарске гаранције.

У случају истека рока важења банкарских гаранција док је пружање услуга, које су предмет овог уговора у току, Пружалац услуга је дужан да, о свом трошку, продужи рок важења банкарских гаранција.

**Уговорна казна и накнада штете**

Члан 7.

Ако Пружалац услуга не извршава своје обавезе у складу са уговореним роковима из члана 3. овог уговора, дужан је да Наручиоцу плати уговорну казну и то за сваки дан закашњења у висини од 0,5 % од укупно уговорене цене, с тим да максималан износ уговорне казне не може прећи 30 % вредности овог уговора.

Наручилац ће, у складу са одредбама овог уговора, према датуму завршетка уговорних обавеза, утврдити број дана у прекорачењу уговореног рока од стране Пружаоца услуга и на основу тога обрачунати висину уговорне казне, за који износ ће умањити исплату уговорене цене.

Ако је штета коју је Наручилац претрпео због неиспуњења уговорних обавеза Пружаоца услуга, или због закашњења у испуњену уговорних обавеза Пружаоца услуга, већа од износа уговорне казне, Наручилац има право на разлику до потпуне накнаде штете, а највише до висине вредности уговора.

**Раскид уговора**

Члан 8.

Наручилац има право на једнострани раскид овог уговора у случају неиспуњења преузетих обавеза од стране Пружаоца услуга, ако Пружалац не поштује рокове дефинисане уговором, ако уговорене услуге извршава нестручно, неодговорно, несавесно, или их обавља супротно интересима Наручиоца и супротно позитивним прописима.

Уколико дође до наплате уговорене казне у износу од 5%, од укупне уговорене вредности, Наручилац задржава право да раскине уговор.

Наручилац има право на једнострани раскид овог уговора у свако доба без икаквих правних последица уколико из било ког разлога престане потреба Наручиоца за предметом овог уговора.

Уговор се раскида писменом изјавом која се доставља Пружаоцу услуга, са отказним роком од 15 дана, а у изјави мора бити назначено по ком основу се уговор раскида.

У случају раскида уговора, Пружалац услуга је дужан да Наручиоцу надокнади штету која му је проузрокована пропустима који су довели до раскида овог уговора и за које је Пружалац услуга одговоран.

Уколико Наручилац и Пружалац услуга сагласно констатују да су у току извршења уговора наступиле објективне околности, посебно у поступању надлежних органа и институција, на које уговорне стране објективно нису могле да утичу, а које битно утичу на извршење уговора, могу споразумно раскинути уговор или продужити рокове за завршетак посла.

**Остале одредбе**

Члан 9.

Пружалац услуге је у обавези да све документе и информације до којих дође у току извршења своје обавезе у смислу овог уговора третира као пословну тајну, и не може их преносити, саопштавати или на било који други начин достављати и са њима упознавати трећа лица без претходне писане сагласности Наручиоца.

У случају непоступања у смислу претходног става, Пружалац услуге је у обавези да Наручиоцу надоканди сву штету коју због тога буде имао.

Члан 10.

Све евентуалне спорове уговорне стране ће решавати споразумно.

Уколико до споразума не дође, уговара се надлежност Привредног суда у Краљеву.

Члан 12.

Овај уговор ступа на снагу даном обостраног потписивања уговорних страна, а закључује се под одложним условом, односно почиње да се примењује даном достављања банкарске гаранције из члана 6. овог Уговора.

Члан 13.

За све што овим уговором није предвиђено, примењиваће се одредбе Закона о облигационим односима као и одредбе осталих позитивних прописа који се односе на ову област.

Члан 14.

Уговор је сачињен у 4 истоветна примерка, од којих по 2 за сваку уговорну страну.

ЗА ПРУЖАОЦА УСЛУГА ЗА НАРУЧИОЦА

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Напомена: Овај модел уговора представља садржину уговора који ће бити закључен са изабраним понуђачем. Понуђач је сагласан и прихвата да ће бити закључен уговор са садржином овог модела и елементима понуде изабраног понуђача.